Publication: Magyar Közlöny
Issue: MK-2001-70 (Year: 2001, Number: 70)
Era: 1990-2004
Section: a 111/2001. (VI. 22.) Korm. rendelethez
Paragraph Index: 722

2. Kronologikus megközelítés Az ókor és kultúrája Vallás és kultúra az ókori Keleten. A demokrácia kialakulása Athénban. A görög hitvilág, művészet, tudomány. A köztársaság virágkora és válsága, az egyeduralom kialakulása. A római hitvilág, művészet, tudomány. A kereszténység kialakulása és elterjedése. A népvándorlás, az antik civilizáció felbomlása. A középkor A feudális társadalmi és gazdasági rend jellemzői. A nyugati és a keleti kereszténység eltérő fejlődése. Az iszlám vallás és az arab világ. A középkori városok. Művelődés és mindennapok a középkorban. A humanizmus és a reneszánsz Itáliában. Az angol és a francia rendi állam működése. Az oszmán birodalom terjeszkedése. A középkori magyar állam megteremtése és virágkora A magyar nép őstörténete és vándorlása. A honfoglalástól az államalapításig. Géza fejedelem és István király műve. Az Árpád-kor jelentős uralkodói (Szent László, Könyves Kálmán, II. András, IV. Béla). Az Árpád-kori kultúra. Társadalmi és gazdasági változások Károly Róbert, Nagy Lajos és Luxemburgi Zsigmond idején. A Hunyadiak. Kultúra és művelődés. Szellemi, társadalmi és politikai változások az újkorban A nagy földrajzi fölfedezések és következményeik. Reformáció és katolikus megújulás. A parlamentáris monarchia megszületése Angliában. A tudományos világkép átalakulása, a felvilágosodás. A felvilágosult abszolutizmus Ausztriában és Poroszországban. Magyarország függetlenségi harcai és újjászerveződése a Habsburg Birodalomban A mohácsi csata és az ország három részre szakadása. Az Erdélyi Fejedelemség virágkora. A török kiűzése, a Rákóczi-szabadságharc. Demográfiai, nemzetiségi, társadalmi és gazdasági változások. Művelődés, egyházak, iskolák. A polgári átalakulás, a nemzetállamok és az imperializmus kora Az Egyesült Államok létrejötte és az USA alkotmánya. A francia polgári forradalom politikai irányzatai, az Emberi és Polgári Jogok Nyilatkozata. A napóleoni háborúk és a Szent Szövetség Európája. A XIX. század eszméi. Az ipari forradalom és következményei. Az egységes Németország, Olaszország és az USA kialakulása. Hatalmi viszonyok, katonai-politikai szövetségek a századfordulón. Tudományos, technikai felfedezések, újítások és következményeik. 2001/70. szám Témakörök / Kompetenciák Követelmények A polgárosodás kezdetei és kibontakozása Magyarországon A reformmozgalom kibontakozása, a polgárosodás fő kérdései. Az átalakuló társadalom és életformák, új elemek a gazdasági életben. A reformkori művelődés, kultúra. A forradalom és szabadságharc nemzetközi keretei. A pozsonyi országgyűlés, a pesti forradalom és az áprilisi törvények. A nemzetiségek mozgalmai. A szabadságharc legfontosabb csatái; a Függetlenségi Nyilatkozat; a szabadságharc veresége és a megtorlás. A kiegyezés előzményei és megszületése. Gazdasági eredmények és társadalmi változások a dualizmus korában (pl. az iparosítás, a városiasodás). A dualizmuskori társadalom és politika válságtünetei (pl. a nemzetiségi kérdés, az asszimiláció és kivándorlás, pártok és pártküzdelmek). A tudományos és művészeti élet fejlődése. Az első világháborútól a kétpólusú világ felbomlásáig Az első világháború előzményei, jellege, jellemzői, a Párizs környéki békék. A gazdaság és a társadalom új jelenségei a fejlett világban. A tekintélyuralmi rendszerek Közép-Európában, és az olasz fasizmus. A parlamentáris rendszerek (USA, Nagy-Britannia). Az 1929—33-as gazdasági válság és következményei. A nemzetiszocializmus hatalomra jutása és működési mechanizmusa. A bolsevik ideológia és a sztálini diktatúra a 20-as, 30-as években. A második világháború nagy fordulatai. A hidegháború és a kétpólusú világ jellemzői. A szocialista rendszerek bukása. Magyarország története az első világháborútól a második világháborús összeomlásig Magyarország háborús részvétele. Az őszirózsás forradalom. A Tanácsköztársaság. A trianoni béke. A Horthy-rendszer jellege, jellemzői. Művelődési viszonyok és életmód. A magyar külpolitika mozgástere, alternatívái. Magyarország háborúba sodródása és részvétele. A német megszállás, a holocaust Magyarországon. Magyarország 1945-től napjainkig Magyarország szovjet felszabadítása és megszállása. A határon túli magyarság sorsa. A demokratikus közélet kiépítésének kísérlete és kudarca a nemzetközi viszonyok tükrében, a párizsi békeszerződés. A kommunista diktatúra kiépítése és működése. Az 1956-os forradalom és szabadságharc. A Kádár-rendszer jellege, jellemzői. A rendszerváltozás. A jelenkor A közép-európai régió jellemzői, távlatai. Az európai integráció története. A „harmadik világ”. Fogyasztói társadalom; ökológiai problémák, a fenntartható fejlődés. Közép-Kelet Európa és a Balkán a rendszerváltozás után. A globális világ kihívásai és ellentmondásai. A mai magyar társadalom és életmód Alapvető állampolgári ismeretek (emberi jogok, alkotmányos jogok és kötelezettségek). Etnikumok és nemzetiségek a magyar társadalomban. A parlamenti demokrácia működése és az önkormányzatiság. Társadalmi, gazdasági és demográfiai változások. A szociális piacgazdaság programja. 2001/70. szám A MATEMATIKA ÉRETTSÉGI VIZSGA ÁLTALÁNOS KÖVETELMÉNYEI A vizsga formája Középszinten: írásbeli Emelt szinten: írásbeli és szóbeli A matematika érettségi vizsga célja A matematika érettségi vizsga célja annak vizsgálata, hogy a vizsgázó — tud-e logikusan gondolkodni, rendelkezik-e megfelelő matematikai probléma- és feladatmegoldó, valamint absztrakciós, analizáló és szintetizáló képességgel; — tud-e állításokat, egyszerűbb gondolatmenetű bizonyításokat szabatosan megfogalmazni, áttekinthető formában leírni; — elsajátította-e a mindennapi életben használatos számolási technikákat, rendelkezik-e biztos becslési készséggel, az önellenőrzés igényével; — képes-e statisztikai gondolatok megértésére, intelligens felhasználására, a függvény- vagy függvényszerű kapcsolatok felismerésére és értékelésére; — képes-e a leírt síkbeli és térbeli szituációk elképzelésére, tud-e ezekhez ábrát készíteni, s ennek segítségével az adott konstrukcióban gondolkodni, számolni; — képes-e a tanult ismereteket más tantárgyakhoz kapcsolódó feladatokban alkotó módon alkalmazni; — képes-e hétköznapi szövegben rejlő matematikai problémákat észrevenni, egy-egy gyakorlati kérdés megoldásához matematikai modellt alkotni, különböző problémamegoldó stratégiákat alkalmazni; — képes-e a különböző matematikai segédeszközök (függvénytáblázat, zsebszámológép) célszerű alkalmazására; a mindenkori tárgyi feltételek függvényében, azokkal szinkronban a matematikai eszközökkel való problémamegoldásban a programozható számológép, a grafikus kalkulátor és a számítógép használata fokozatosan követelménnyé válhat. Az emelt szinten a felsoroltakon túl az érettségi vizsga célja annak mérése, hogy a tanuló — rendelkezik-e a felsőfokú matematikai tanulmányokhoz szükséges alapokkal; — képes-e hipotéziseket megfogalmazni, és sejtéseit bizonyított állításaitól megkülönböztetni; — milyen szintű kombinatív készséggel rendelkezik, mennyire kreatív a gondolkodása; — képes-e gondolatmenetében érthetően, világosan alkalmazni a matematikai modellalkotás lépéseit (probléma megfogalmazása, matematikai formába öntése, összefüggések keresése, az eredmények matematikai módszerekkel történő kiszámítása, igazolása, értelmezése); — képes-e bemutatni a matematika belső szépségét és az emberi kultúrában betöltött szerepét. Az ismeretek legnagyobb része a középszinten és az emelt szinten egyaránt megjelenik. Ezen ismeretek feldolgozásában az igényesebb felépítés, az összetettebb alkalmazás, nehezebb feladatok jellemzik az emelt szintet. A követelmények leírásában gyakran szereplő „szemléletes” jelző azt fejezi ki, hogy az adott fogalom matematikailag precíz ismerete nem követelmény. A matematika tanításában csak spirálisan lehet haladni, s így több téma, pl. az analízis — a felkészülésre fordítható idő alatt — a középiskolai tanulmányok végére is csak szemléletes formában tanítható meg, s csak bizonyos alkalmazásokat tesz lehetővé. Tartalmi követelmények Középszint Témakörök Követelmények

Source: https://magyarkozlony.hu/hivatalos-lapok/87380b7c51d34548e3e6c61cd28488b742776ff7/dokumentumok/0003f54c69d2fd30158764cbdbc00b6d2976e09d/letoltes